
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 519 

10 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού και δημιουργία ζώνης 


παραλίας στη θέση «Πετρούσα» Νήσου Κύθνου» . 1 

Κήρυξη αναδασωτέας έκτασης χιλίων τετρακοσίων 
τ.μ. (1,400) στη θέση «Κερτιζεϊκα» Περιφέρειας Δή¬ 
μου Αμαλιάδας Ν. Ηλείας, Δ.Δ. Δουνεϊκων. 2 

Κήρυξη αναδασωτέας έκτασης Ε=65,000 στρ. στη θέ¬ 
ση «Αλογάκι» Περ. Δημ. Διαμ. Βαγίων Ν. Βοιωτίας 3 


ΑΠΟΦΑΣΕΙΣ 

Αριθ. 1058283/5638/Β0010 (1) 

Καθορισμός των ορίων αιγιαλού και δημιουργία ζώνης 
παραλίας στη θέση «Πετρούσα» Νήσου Κύθνου». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας όπως τροποποιή¬ 
θηκε και συμπληρώθηκε με τις διατάξεις του άρθρου 13 
του Ν.1078/1980 και του άρθρου 23 του Ν.1337/1983. 

2. Τις διατάξεις του Ν.3200/55 «περί διοικητικής αποκέ¬ 
ντρωσης» όπως αυτές τροποποιήθηκαν και ισχύουν σή¬ 
μερα με τα Ν.Δ.532/79, Β.Δ.704/70, Β.Δ.705/70, 
Β.Δ. 192/72, Π.Δ.71/84, Π.Δ.347/86, Ν.2026/92 και 
Π.Δ.97/93. 

3. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περίτουτρό- 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κ.λπ.». 

5. Τις διατάξεις του άρθρου 100 του Π.Δ.284/88 «περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού και θέσεων αμμοληψίας». 

6. Την υπ’αριθμ. 1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παράγραφος 5 
Α.Ν.2344/95, του άρθρου 52 παρ. 6 Ν.2218/94, του άρ¬ 
θρου 4 παρ. 7 του Ν.2240/94, δυνάμει των οποίων αρμο¬ 


διότητες του Υπουργείου Οικονομικών που είχαν μεταβι- 
βασθεί στους Νομάρχες, ανήκουν στον Περ/κό Δ/ντή, σε 
συνδυασμό με αυτές του άρθρου 14 παρ. 2 του Ν.2399/96 
με τις οποίες προβλέπεται η κατάργηση των θέσεων των 
Περιφερειακών Δ/ντών, οι αρμοδιότητες πλέον του οποί¬ 
ου περιήλθαν στο Γενικό Γραμματέατης Περιφέρειας και 
ασκούνται από τον Αναπληρωτή Περιφερειακό Διευθυ¬ 
ντή. 

8. Την υπ’ αριθ. 1039386/441/Α0006/21.4.2000 (ΦΕΚ 
571 τ.Β’) 21.4.2000 κοινή Απόφαση των Πρωθυπουργού 
και Υπουργού Οικονομικών στους Υφυπουργούς. 

9. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ιδίου άρθρου του Ν.2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις» (ΦΕΚ 107/Α), σύμφωνα με τις οποίες οι Περιφε¬ 
ρειακές Υπηρεσίεςτου Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίεςτου Υπουργείου Οικονομικών. 

10. Την 1043053/483/Α0006/9.5.2000 απόφαση του Υ¬ 
πουργού Οικονομικών «περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περιφερειακών Υπηρεσιών του Υπουργείου Οικονομικών 
πλην Γ.Λ.Κ. και Γ.Χ.Κ.». 

11. Την από 3.4.2000 έκθεση της κατά το άρθρο 100 του 
Π.Δ.284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση «Πετρούσα» 
Νήσου Κύθνου. 

12. Το από Ιανουάριο 2000 τοπογραφικό διάγραμμα, 
κλίμακας 1:500 σε μία πινακίδα το οποίο συντάχθηκε από 
τον Βασ. Σ. Σαπουλίδη, Τοπογράφο Μηχανικό, ελέγχθηκε 
ως προς την ακρίβεια της αποτύπωσης την 3.4.2000 από 
τον Γεώργιο Αβραάμ Τοπογράφο Μηχανικό της Κτηματι¬ 
κής Υπηρεσίας Κυκλάδων και θεωρήθηκε την ίδια ημερο¬ 
μηνία από τον ίδιο. 

13. Την υπ’ αρ. 544.5/313/00/15.5.2000 σύμφωνη γνώμη 
του ΓΕΝ για τα όρια του αιγιαλού, αποφασίζει: 

Την επικύρωση της από 3.4.2000 έκθεσης της κατά το 
άρθρο 100 Π.Δ.284/88 αρμόδιας Επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στη θέση «Πετρούσα» Νήσου Κύθνου, καθώς επίσης και 

το από Ιανουάριο 2000 τοπογραφικό διάγραμμα κλίμα¬ 
κας 1:500 σε μια πινακίδα το οποίο συντάχθηκε από τον 
Βασ. Σ. Σαπουλίδη, Τοπ. Μηχ/κό, ελέγχθηκε ως προς την 
ακρίβεια της αποτύπωσης από τον Τοπογράφο Μηχανικό 
Γεώργιο Αβραάμ υπάλληλο της Κτηματικής Υπηρεσίας 
Κυκλάδων την 3.4.2000 και θεωρήθηκε από τον ίδιο την ί¬ 
δια ημερομηνία. 

Στο τοπογραφικό αυτό διάγραμμα, καθορίσθηκε από 
την αρμόδια επιτροπή, η οριογραμμή του αιγιαλού με 
κόκκινη συνεχή πολυγωνική γραμμή, με στοιχεία Α1, Α2, 
Α3.Α23.Α24. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία Π1, Π2, Π3,.Π 23, Π 24. 

Καθορίζει ζώνη παραλίας πλάτους 10 μ. επειδή δεν ε¬ 
ξυπηρετούνται οι σκοποί του άρθρου 7 παρ. 1 του ΑΝ 
2344/40. 

Αποφαίνεται ότι δεν υφίσταται παλαιός αιγιαλός. 

Η παρούσα απόφαση με την έκθεση της επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Αθήνα, 17 Ιουλίου 2000 

Με εντολή Υπουργού 
Ο Γενικός Γραμματέας 
ΧΑΡΗΣΑΛΑΜΑΝΟΣ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 100 Π.Δ. 284/88) 

Για τον καθορισμό των ορίων του αιγιαλού που γίνεται 
για πρώτη φορά στη θέση «Πετρούσα» Νήσου Κύθνου. 

Στην Κύθνο, σήμερα 3.4.2000 οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος 

2. ΓΕΩΡΓΙΟΣ ΑΒΡΑΑΜ, Πολιτικός Μηχανικός της Κτη¬ 
ματικής Υπηρεσίας του Νομού Κυκλάδων, ως μέλος 

3. ΠΕΤΡΟΣ ΚΩΣΤΟΠΟΥΛΟΣ, Λιμενάρχης Κύθνου, ως 
μέλος αποτελούντες την επιτροπή καθορισμού των ορίων 
του αιγιαλού δυνάμει του άρθρου 100 ΠΔ 284/88 αυτής 
μεταβήκαμε επίτάπου στηνπροαναφερθείσαπεριοχή και 
λαβόντες υπ’ όψη: 


1. Την από 2-2000 αίτηση των Γεωργίου, Νικολάου, 
Κων/νου Βασσάλου και Λελούδα Ευφροσύνης για καθο¬ 
ρισμό των ορίων του αιγιαλού στην περιοχή. 

2. Το από Ιανουάριο 2000 τοπογραφικό και υψομετρικό 
διάγραμμα το οποίο συντάχθηκε από τον Βασίλη Σ. Σα¬ 
πουλίδη, Τοπογράφο Μηχανικό, σε μίαπινακίδα σε κλίμα¬ 
κα 1:500, ελέγχθηκε για την ακρίβεια της αποτύπωσης και 
θεωρήθηκε την από τον Γ. Αβραάμ, Τοπογράφο Μηχανι¬ 
κό της Κτηματικής Υπηρεσίας Ν. Κυκλάδων. 

3. Τις διατάξεις του Ν 1337/83 και του ΑΝ 2344/40 όπως 
αυτός τροποποιήθηκε ως και την προς αυτόν Δικαστη¬ 
ριακή και Διοικητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
και λοιπών συναφών στοιχείων, δηλαδή: 

α) Η ακτογραμμή είναι βραχώδης με απότομα σχετικά 
πρανή. Στο δυτικό μέρος του αιγιαλού υπάρχει μικρή αμ¬ 
μώδης παραλία. 

β) Η περιοχή επηρεάζεται από νοτίους ανέμους. 

γ) Το ανάπτυγμα του πελάγους αρχίζει στα 700 μ. από 
την ακτογραμμή, τα βάθη κυμαίνονται από 40-80 μέτρα 
και οι κλίσεις του εδάφους κυμαίνονται από 50% έως 70% 
στην απόκρυμνη βραχώδη ακτή. Στην αμμώδη ακτή η κλί¬ 
ση είναι 4%, αποφασίζει: 

1. Καθορίζει επί του ανωτέρω τοπογραφικού διαγράμ¬ 
ματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία Α1, Α2, Α3. 

Α23, Α24. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή με στοιχείαΠΙ, Π2, Π3. 

Π23, Π24. 

Οι συντεταγμένες είναι εξαρτημένες από το Κρατικό Δί¬ 
κτυο (προβολή ΗΑΤΤ). 

2. Καθορίζει ζώνη παραλίας πλάτους 10 μ. διότι δεν ε¬ 
ξυπηρετούνται οι σκοποί του άρθρου 7 παρ. 1 του ΑΝ 
2344/40. 

3. Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος Τα Μέλη 

ΓΕΩΡΓΙΟΣ ΑΒΡΑΑΜ 

ΣΤΕΛΙΟΣ ΣΕΖΕΝΙΑΣ ΠΕΤΡΟΣ ΚΩΣΤΟΠΟΥΛΟΣ 

Αριθ. 1084 (2) 

Κήρυξη αναδασωτέας έκτασης χιλίων τετρακοσίων τ.μ. 
(1,400) στη θέση «Κερτιζεϊκα» Περιφέρειας Δήμου Α- 
μαλιάδας Ν. Ηλείας, Δ.Δ. Δουνεϊκων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις για τη δ/κή αυτοκ/ση το Ν. 2503/97 και 
την 18655/98 απόφ. Γεν. Γραμ. Περιφ. Δυτ. Ελλάδος. 

2. Τις διατάξεις του αρθ. 117 παρ. 3 του Συντάγματος 
της χώρας. 

3. Τις διατάξεις του Ν. 998/79 «περί προστασίας των Δα- 
σώνκ.λπ.» και ειδικότερα τα αρθ.41 παρ. 1,38 παρ.8&Ν. 
2040/92 αριθ. 12 παρ. 3. 

4. Τις διαταγές του Υπουργείου Γεωργίας 160417/1180/ 
6-7-80, 18247/3049/24-9-80, 141823/24-2-83 και 85144/ 
1468/9-9-1992. 

5. Την 1610/11.7.2000 πρόταση του Δασαρχείου Αμα- 
λιάδας που αναφέρεται στο θέμα για κήρυξη δασικής έ¬ 
κτασης ως αναδασωτέας διότι η δασική βλάστηση που 
την κάλυπτε καταστράφηκε με πυρκαγιά και επιβάλλεται 
η εκ νέου δάσωσή της. Η πράξη έγινε από τον άγνωστο 
την 19.6.2000, αποφασίζουμε: 


Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστρήφηκε με πυρκαγιά την Δημόσια δασική έ¬ 
κταση εμβαδού 1,400 στρ. που βρίσκεται στη θέση «Κερ- 
τιζεϊκα» Περιφέρειας Δήμου Αμαλιάδας, Ν. Ηλείας, Δ. Δ. 
Δουνεϊκων. 

Προσδιορίζεται από το στοιχεία σχεδ. και έχει όρια: 

Ανατολικά: Με ελαιοστάσιο Β. Κωτσάκου και Δ. Δάσος 
αεφ. - πλατ. 

Δυτικά: Με ελαιοστάσιο και αγρό Διον. Παναγιωτόπου- 
λου. 

Βόρεια: Με δήμοσιο δάσος. 

Νότια: Με χέρσο αγρό Δ. Παναγιωτόπουλου και ελαιο- 
στάσιο Βασ. Παναγιωτόπουλου, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Ιουλίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
(υπογραφή) 

Αριθ. 1158 (3) 

Κήρυξη αναδασωτέας έκτασης Ε=65,000 στρ. στη θέση 
«Αλογάκι» Περ. Δημ. Διαμ. Βαγίων Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της χώρας, την αριθμ. 38 παρ. 1, και 41 παρ. 1 του Ν. 
998/79 ως και του άρθρου 12 παρ. 2του Ν. 2040/92 «Ρύθ¬ 
μιση θεμάτων αρμοδιότητας Υπ. Γεωργίας κ.λπ.». 

2. Τις αριθμ. α) 160417/1180/8-7-80, και β) 182447/3049/ 
24.9.80 διαταγές του Υπ. Γεωργίας. 

3. Τις διατάξεις του Ν.2503/97 και την υπ’ αριθμ. 
6747/29.9.97 απόφαση Γεν. Γραμ. Περιφ. Στερ. Ελλάδας 
περί αρμοδιοτήτων. 

4. Την αριθμ. 2708/20.7.2000 αναφορά πρόταση του 
Δασαρχείου Θηβών για κήρυξη ως αναδασωτέας δημό¬ 
σιας δασικής έκτασης Ε=65,000 στρ. στη θέση «Αλογάκι» 
Περιφέρειας Δημ. Διαμ. Βαγίων, Ν. Βοιωτίας η οποία κα¬ 
λυπτόταν από δασική βλάστηση και καταστράφηκε από 
πυρκαϊάστις 16.6.2000, αποφασίζουμε: 

Κηρύσσουμε αναδασωτέα με σκοπό την διατήρηση του 
χαρακτήρα, την προστασία και την αποκατάσταση της 


δασικής βλάστησης, με φυσική ή τεχνική αναγέννηση, τη 
δημόσια, δασική έκταση Ε=65,000 στρ. που βρίσκεται 
στη θέση «Αλογάκι» Περ. Δημ. Διαμ. Βαγίων, Ν. Βοιωτίας 
και καταστράφηκε από πυρκαϊά στις 16.6.2000. 

Η παραπάνω αναδασωτέα έκταση προσδιορίζεται από 
τα στοιχεία: Α, Β, Γ, Δ, Ε, Ζ, Η, Θ, I, Α και απεικονίζεται στο 
συνημμένο τοπογραφικό διάγραμμα με κλίμακα 1:5000 
που αποτελεί αναπόσπαστο μέρος της απόφασης αυτής, 
ορίζεται δε η έκταση: 

Βόρεια: Με δημόσια δασική βλάστηση. 

Νότια: Με αγροτική έκταση. 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώςτης στην Εφημερίδα της Κυβερνήσεως (αρθρ. 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 26 Ιουλίου 2000 

Με εντολή Γενικού Γραμματέα Περιφέρειας 
Ο Διευθυντής Δασών Ν. Βοιωτίας 
ΗΛΙΑΣ ΚΑΠΡΑΛΟΣ 

